**УКАЗАНИЯ**

за оценяване изпълнението на университетски инфраструктурни проекти, финансирани целево от държавния бюджет – 2018г.

При оценяване на изпълнението на проектите, конкурсната комисия следва да се ръководи от следните изисквания към разработките, с които трябва да се съобразяват и рецензентите:

1. Актуалност на тематиката на проекта – съответствие със съвременните тенденции в организацията на процесите, свързани с научноизследователската дейност.
2. Значимост на поставените и получените резултати за усъвършенстване на организацията на научноизследователската работа и популяризирането на нейните резултати.
3. Реализиран обхват на дейностите:
   1. Планиране, анализ и проектиране: функционални изисквания, процеси и функции в системата,потребители, сценарии за нейното използване;
   2. Разработка и тестване на системата;
   3. Обучение на ползвателите и внедряване на системата.
4. Съответствие на наличната и създадената нова инфраструктура и материална база за постигане целите на проекта.
5. Средносрочен план за натовареност на инфраструктурата за провеждане на научна и учебна дейност.
6. Участие на млади учени в проекта.
7. Степен на усвояване на предоставените средства. Спазени ли са нормативните ограничения за размера на средствата по отделните “пера“ на план-сметката на проекта.
8. Целесъобразност на направените разходи и тяхното съответствие с целите на проекта и получените резултати.
9. Привлечени допълнителни ресурси извън предоставените по договора средства за проекта – от действащи договори, проекти , дарения и др.

**Количествена оценка**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | общо |
| критерий | **1** | **2** | **3.1** | **3.2** | **3.3** | **4** | **5** | **6** | **7** | **8** | **9** |  |
|  |  |  |  |  |  |  |  |  |  |  |  | брой |
| мах брой | 5 | 10 | 10 | 10 | 10 | 10 | 10 | 10 | 10 | 10 | 5 | 100 |
| точки |
| Оценки |  |  |  |  |  |  |  |  |  |  |  |  |

Първичната количествена оценка се дава от рецензентите с обосновка по съответните критерии. Оценка различна от 0т. по критерий 9 се дава само, ако в проекта е декларирано неговото изпълнение.. Общата оценка е средноаритметична величина от двете сумарни оценки на рецензентите.

Централната конкурсна комисия (ЦКК) може да променя оценките по отделните критерии, но така, че общата оценка на ЦКК да не се различава с повече от ±20 точки от средната обща оценка на рецензентите.

ЦКК взема решение за приемането на отчета и приключването на проекта:

1. Отчетът се приема без резерви ако:

1.1 Общата оценка е над 70 точки;

* 1. Оценката по критерий 8 е 10 т., т.е. целият разход на отчетените средства е признат за целесъобразен.

2. Ако условие 1.1. не е изпълнено, ръководителят на проекта се лишава от възможността да участва в конкурс през следващата година.

3. Ако не е изпълнено условие 1.2, ръководителят на проекта се задължава да възстанови нецелесъобразно изразходваните бюджетни средства и се лишава от възможността да участва в конкурс за проекти, финансирани от държавния бюджет за срок от 2 години.

Решението по точка 3 се утвърждава от Академичния съвет.

10.12.2018 г. Ръководил НИС:

/доц. д-р инж. И. Иванов/